
finanţe şi bănci
	
	Bucureşti,   16.06.2005 

Nr. 274


AVIZ

asupra proiectului de Lege privind modificarea şi completarea Legii nr. 656/2002 pentru prevenirea şi sancţionarea spălării banilor

Cu adresa nr. PLX 219 din 8 iunie 2005, Biroul Permanent, conform art. 89 şi 108 din Regulamentul Camerei Deputaţilor, republicat, a sesizat pentru examinare şi avizare în procedură de urgenţă, Comisia pentru Buget, Finanţe şi Bănci cu proiectul de Lege asupra proiectului de Lege privind modificarea şi completarea Legii nr. 656/2002 pentru prevenirea şi sancţionarea spălării banilor.
In urma examinării proiectului de Lege privind modificarea şi completarea Legii nr. 656/2002 pentru prevenirea şi sancţionarea spălării banilor în şedinţa din 15 iunie 2005, Comisia, cu unanimitate de voturi, a hotărât avizarea prezentului proiect de Lege cu următoarele amendamente din anexă:

	PREŞEDINTE,

Gheorghe Eugen Nicolăescu
	SECRETAR,

Radu Cătălin Drăguş


            Experţi parlamentari

            Bărdiţă Mariana

            Roşu Gica



















Anexă
AMENDAMENTE ADMISE
	Nr.

crt.
	Text iniţial
	Text propus de Comisie


	Motivare

	1.
	    Art.3 alin (2) 
,,(2) Dacă Autoritatea consideră necesar, poate dispune, motivat, suspendarea efectuării operaţiunii pe o perioadă de 48 de ore.’’
(text adoptat de Senat)
	   Aliniatul (2) al articolului 3 va avea următorul cuprins:
(2) Dacă Autoritatea consideră necesar, poate dispune, motivat, suspendarea efectuării operaţiunii pe o perioadă de 72 de ore.

   
	Pentru o temeinică cercetare a cazurilor respective

	2.
	Art.3 alin.(3)

,,(3) Dacă Autoritatea consideră că perioada de 48 de ore nu este suficientă, poate solicita, motivat, înainte de expirarea acestui termen, Parchetului de pe lângă Înalta Curte de Casaţie şi Justiţie  prelungirea suspendării efectuării operaţiunii cu cel mult 3 zile lucrătoare.

Parchetul de pe lângă Înalta Curte de Casaţie şi Justiţie poate autoriza o singură dată prelungirea solicitată sau, după caz, poate dispune încetarea suspendării operaţiunii’’
(text adoptat de Senat)
	Aliniatul (3) al articolului 3 va avea următorul cuprins:

,,(3) Dacă Autoritatea consideră că perioada de 72 de ore nu este suficientă, poate solicita, motivat, înainte de expirarea acestui termen, Parchetului de pe lângă Înalta Curte de Casaţie şi Justiţie  prelungirea suspendării efectuării operaţiunii cu cel mult 5 zile lucrătoare.

Parchetul de pe lângă Înalta Curte de Casaţie şi Justiţie poate autoriza o singură dată prelungirea solicitată sau, după caz, poate dispune încetarea suspendării operaţiunii’’

	Pentru o temeinică cercetare a cazurilor respective

	3.
	  Art.20 alin.(1)
,,(1) Membrii plenului oficiului beneficiază de drepturile prevăzute de lege pentru persoanele care îndeplinesc funcţii de demnitate publică.
Indemnizaţiile membrilor plenului Oficiului se stabileşte conform prevederilor art.19 şi ale pct.6 din anexa nr.II /2 din Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările şi completările ulterioare.
(Legea 656/2002)

,,(2) Membrii Plenului şi personalul Autorităţii au toate drepturile şi obligaţiile prevăzute în reglementările legale menţionate în anexă la prezenta lege.”
	Aliniatele (1),(2) şi (3) ale articolului 20 vor avea următorul cuprins:
,,(1) Salarizarea Membrilor Plenului şi personalul Autorităţii, nomenclatorul de funcţii, condiţiile de vechime şi studii pentru încadrarea şi promovarea personalului sunt prevăzute în anexa care face parte integrantă din prezenta lege.”

,,(2) Membrii Plenului şi personalul Autorităţii au toate drepturile şi obligaţiile prevăzute în reglementările legale menţionate în anexă la prezenta lege.”
,,(3) Persoanele care, potrivit Legii, gestionează informaţii clasificate, beneficiază de un spor de 25% acordată pentru gestionarea datelor şi informaţiilor clasificate.”

